समाजारि जानथाय मानिया बालानो कभिद-19 नि नेमखान्थि सिफायनायनि अजद मोनोब्ला पुलिसा गोख्रों जागोन । बे रावा पुलिस बिथोनगिरि गाहाइनि । दिनै बागसा जिल्लानि पुलिस नायगिदिंगिरि मावखुलिनि गोदानै लुफुंजानाय नब्लांखौ बेखेवनाय पुलिस बिथोनगिरि गाहाइ भास्करज्योति महन्तआ फैगौ बिटिसि बिसायख’थिनि अनगायै दानि आबहावानि सोमोन्दै सावरायज्लायनाय जायो । पुलिस बिथोनगिरि गाहाइ बिथाङा खौरांगिरिफोरनि सिगाङाव बिटिसिआव आगजें भाण्दार मोननायनि बेलायाव बबे आफादा लोबबा दं होननानै सोंनायनि फिननायाव पुलिस बिथोनगिरि गाहाइआ बे आयदायाव रायजोयारि बुंफुरनायाव असुबिदा दं होननानै बुङो।